Document ID: 31996D0427

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Ιουλίου 1996 σχετικά με μια παρέκκλιση από τις διατάξεις του παραρτήματος ΙΙΙ της οδηγίας 91/439/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (96/427/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/439/ΕΟΚ του Συμβουλίου, της 29ης Ιουλίου 1991, για τις άδειες οδήγησης (1), και ιδίως το άρθρο 7,
Εκτιμώντας:
ότι το άρθρο 7 ορίζει στην παράγραφο 3 ότι τα κράτη μέλη μπορούν, εφόσον συμφωνεί η Επιτροπή, να παρεκκλίνουν από τις διατάξεις του παραρτήματος ΙΙΙ σχετικά με τα ελάχιστα πρότυπα σωματικής και διανοητικής ικανότητας που απαιτούνται για τους οδηγούς μηχανοκίνητων οχημάτων 7
ότι οι παρεκκλίσεις αυτές πρέπει να συμβαδίζουν με την πρόοδο της ιατρικής και με τις αρχές που ορίζει το παράρτημα ΙΙΙ 7
ότι το παράρτημα ΙΙΙ ορίζει στο σημείο 6.3 ότι όσοι υποβάλλουν αίτηση για την έκδοση άδειας οδήγησης ή για την ανανέωσή της πρέπει να έχουν οξύτητα όρασης, εν ανάγκη με διορθωτικούς φακούς, τουλάχιστον 0,8 στον έναν οφθαλμό και τουλάχιστον 0,5 στον άλλο 7
ότι, εφόσον για να επιτευχθούν οι τιμές 0,8 και 0,5 χρησιμοποιούνται διορθωτικοί φακοί, η μη διορθωμένη οξύτητα όρασης σε κάθε οφθαλμό πρέπει να φθάνει το 0,05, ειδάλλως η ελάχιστη οξύτητα όρασης (0,8 και 0,5) πρέπει να επιτυγχάνεται είτε με γυαλιά βαθμού συν ή πλην τέσσερις διοπτρίες είτε με διορθωτικούς φακούς επαφής (μη διορθωμένη όραση = 0,05) και ο ενδιαφερόμενος πρέπει να ανέχεται καλά τη διόρθωση 7
ότι το σημείο 6.3 ορίζει επίσης ότι δεν εκδίδεται ή δεν ανανεώνεται άδεια οδήγησης για οδηγούς που δεν έχουν φυσιολογικό διοπτρικό πεδίο ή που πάσχουν από διπλωπία 7
ότι, σύμφωνα με το σημείο 6.3 του παραρτήματος ΙΙΙ, η μέγιστη ισχύς γυαλιών για τους οδηγούς της ομάδας 2 πρέπει να είναι συν ή πλην 4 διοπτρίες, ιδίως εξ αιτίας της στρέβλωσης του οπτικού πεδίου όταν πρέπει να χρησιμοποιούνται ισχυρότερα γυαλιά 7 ότι, ωστόσο, η εφαρμογή νέων τεχνικών και υλικών επιτρέπει πλέον την παραγωγή γυαλιών ισχύος συν ή πλην 8 διοπτριών χωρίς να δημιουργείται στρέβλωση 7
ότι, επομένως, ανταποκρινόμενη στο αίτημα αρκετών κρατών μελών, η Επιτροπή κρίνει ότι η πρόοδος της ιατρικής επιστήμης δικαιολογεί παρέκκλιση από το σημείο 6.3 του παραρτήματος ΙΙΙ της οδηγίας όσον αφορά τον αριθμό διοπτριών για τα γυαλιά των οδηγών της ομάδας 21,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη μπορούν να επιτρέπουν τιμή συν ή πλην 8 διοπτριών αντί συν ή πλην 4 διοπτριών όταν η ελάχιστη οξύτητα όρασης 0,8 και 0,5 επιτυγχάνεται με διορθωτικούς φακούς.
Άρθρο 2
Η παρούσα απόφαση απευθύνεται στα κράτη μέλη.
Άρθρο 3
Η παρούσα απόφαση ισχύει τρεις ημέρες μετά από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 10 Ιουλίου 1996.

Labels: 1
7
0
8
15